BASERET PÅ EN RIGTIG LØGN
- Hallo? - Hej, farmor.
Billi! Det er midt om natten. Hvorfor sover du ikke?
Vi er altså kun 12 timer bagud.
- Er klokken ikke syv i Kina? - Den er næsten halv otte.
Er det koldt? Har du nok tøj på? Har du hue på?
- Ja, ja, du skal ikke bekymre dig. - Pas nu på dig selv.
Jeg har læst, at de overfalder folk i New York og flår deres øreringe af.
Ofrene skal opereres på hospitalet. Subs/Sync: PTNK
- Jeg har ikke øreringe på. - Nå, så du har også læst det.
Hvad er det for en lyd? Hvor er du?
Jeg er hos din grandtante. Hvad laver du?
Jeg skal hen til mor og far.
- Vil du hjælpe dyrene i havet? - Øjeblik, farmor.
Jeg har selv haft dit job.
- Blev du fyret? - Jeg nåede at sige op først.
- Hvem var det, Billi? - Det var bare en ven.
- Hvad var det? - Ikke noget.
Jeg ringer senere, ikke?
Okay, du ringer bare. Farmor?
- Hvor er min søster? - Hun taler med lægen.
Skal vi komme hjem?
- Snakkede du med lægen? - Ja, du er sund og rask.
Er det rigtigt? Hvad sagde CT-scanningen?
- Hvad med de pletter, de opdagede? - Det var heldigvis ikke noget.
- Det var bare godartede skygger. - Godartede skygger? Hvad er det?
Det var det, lægen sagde. Du er rask. Kom nu.
Konen var bortrejst.
Da hun kommer hjem, siger hendes mand: "Skat, katten er død."
Hun siger: "Det kan du ikke bare slynge ud."
"Dårlige nyheder bør fortælles i ro og mag."
For eksempel: "Skat… Katten…"
"Den sprang op på taget."
Nå, men…
Nogle måneder senere er konen igen bortrejst. Hun vender hjem.
Manden tager imod hende igen, men denne gang er han klogere.
Da konen kommer ind, siger han: "Skat…"
"Din mor, hun sprang op på taget."
Den vittighed har du fortalt før.
Det er derfor, hun griner.
Hvordan er du kommet ind?
- Farmor? - Du må undskylde, at jeg lagde på.
- Helt i orden. Er der noget galt? - Nej, jeg har det fint.
Du spildte noget.
Du spildte!
- Den gamle tosse ser sig ikke for. - Taler du om Li?
Hvorfor fandt jeg dog ham? Han kan ikke høre noget.
- Han er stokdøv. - Hvorfor er I så stadig sammen?
Det er bedre end at være alene. Så er der da lidt liv i huset.
Ellers ville jeg ikke se andet end min egen skygge, når jeg gik på toilettet.
Nå, mit barn…
- Har du fundet en ven? - Jeg har masser af venner, farmor.
Jeg mener en særlig ven.
Jeg er ked af, at du er alene. New York er en stor by.
DU ER DESVÆRRE IKKE UDVALGT TIL GUGGENHEIM-STIPENDIET.
Billi? Hvad er der galt?
Der er ikke noget galt.
- Jeg er bare træt. - Så må du hellere gå i seng.
- Okay. Jeg elsker dig, farmor. - Jeg elsker dig.
- For hvilken måned? - For den her måned, maj.
Hvad så med april? Min mor siger, du ikke har betalt for april.
Hvis du flyttede, kunne vi faktisk fordoble huslejen.
Er du flad igen? Har du tænkt dig at leve sådan?
Fattig, men sexet? Ja tak.
Hvorfor sparer du ikke op? Du må gøre op med de dyre vaner.
Hvis du altid skal kritisere mig, så bliver jeg væk.
- Dæmp stemmen. Far sover. - Klokken er seks om aftenen.
- Han er bare træt. - Er han okay?
Ja, vi har bare travlt.
Hvad har I travlt med?
Hao Hao skal giftes, så vi rejser til Kina.
Har han ikke lige mødt hende pigen?
Der er ingen, der forlanger, at du rejser med.
Han er min eneste fætter. Burde jeg ikke være der?
Okay, okay.
Tror du, han har bollet hende tyk?
- Hvor mange wontons vil du have? - Fem.
- Det er ikke nok. - Så lav tolv.
- TI må være nok. - Okay.
- Hvad er der galt, far? - Ikke noget.
Har du og mor haft et skænderi?
Har du drukket?
Sig nu, hvad der foregår. Du skræmmer mig.
Der foregår noget. Sig nu bare, hvad det er.
Din farmor er døende.
Hun har lungekræft i stadie fire.
Lægen siger, at hun har tre måneder tilbage. Måske mindre.
- Jeg ringer derover. Jeg vil se hende. - Det kan du ikke.
Hun ved det ikke, og familien synes ikke, hun skal vide det.
Så du må ikke sige noget.
Hvis hun ikke har lang tid igen, skal hun da vide det.
Der er ikke noget at gøre.
Så alle har besluttet, at det var bedre ikke at sige noget.
- Hvorfor er det bedre? - Kineserne siger: "Folk dør af kræft."
Det er ikke kræften, der slår ihjel, men frygten.
Hvornår ville I sige det? Hvorfor skulle jeg selv opdage det?
Hvad skulle jeg have sagt? "Din farmor sprang op på taget"?
Hvad med brylluppet?
Brylluppet er en undskyldning, så alle kan se hende. Vi rejser i morgen.
Alle er enige om, at det er bedst, at du bliver her.
Du kan jo ikke skjule dine følelser. Farmor opdager det straks.
Har du brug for en vogn?
- Nej tak. - Hvor skal du hen?
- Hvem er det? - Det er mig, Billi.
- Hvem? - Li?
- Billi. - Billi?
Hvordan er du kommet? Skynd dig ind. Lad mig tage den.
Kom indenfor.
Billi! Billi er kommet hjem.
Billi, din tosse. Lad farmor se dig.
Du er da ikke blevet tynd. Det påstod din mor.
Du er overhovedet ikke tynd. Lille barnebarn.
Hvorfor sagde du ikke, at du kom? Jeg har ringet hele ugen.
Men du har ikke svaret.
Din mor sagde, at du havde for travlt til at komme.
Hvad er der galt? Hvorfor siger du ikke noget?
- Jeg har savnet dig. - Det ved jeg da godt.
Hvordan er du kommet herover? Er du fløjet?
Jeg svømmede.
Du kunne godt have ringet.
Dit tossede barn.
Du har stadig din lille, runde numse.
Jeg har altid elsket at klappe dig i numsen.
Lille farmor.
Jeg laver indbagt oksekød. Du må være sulten.
Det var din livret, da du var barn.
Det er Gao.
Du er barnebarnet, ikke? Så du er lige på besøg.
Sidste gang du var hjemme, mødte du Jin.
Jeg kan huske Ma.
Ma? Det var fire husholdersker siden. Hvor længe har du været væk?
- Stop det pjat. Olien er varm. - Du må ikke være sur, mor.
Hvordan har du fået råd til billetten? Har du lånt penge?
Mor, det skal nok gå. Bare se mit ansigt.
Sæt den ind på bordet.
Hvor er det længe siden, at alle har været samlet.
- Det må være 20 år. - Mindst.
Haiyan tog til USA for 25 år siden. Billi var kun seks år.
- Og Haibin tog til Japan lige efter. - Tiden flyver.
Værsgo. Spis, mens det er varmt.
Se lige mine dejlige børnebørn.
Billi er stærk og uafhængig.
Hun danser ikke efter andres pibe.
Hao Hao har altid været så følsom. Nu er han blevet voksen.
Nu skal han giftes! Den dag har jeg glædet mig til.
Det er synd, at begge to taler så dårligt kinesisk.
Hao Hao er bare genert. Sig noget på kinesisk.
Vi behøver ikke en stor bryllupsfest.
Vi er kommet for at besøge dig.
Vrøvl. Du skal giftes, og det skal fejres ordentligt.
Mor, vi behøver ikke at gøre et stort nummer ud af det.
Pjat. Alt er booket, og jeg har allerede sendt invitationer ud.
Mit barnebarn skal giftes, så der skal ikke spares på noget.
Hao Hao, spis.
Aiko, værsgo.
- Billi, hvorfor spiser du ikke? - Jeg er ikke sulten.
Hvad snakker du om? Du har været på farten hele dagen.
Tag en stor bid!
Ja, den er god.
ALLE SYNES, JEG ER KÆR!
Hvad er der galt? Er du skidt tilpas?
Jeg har det fint.
Det er jetlag. Jeg følger dig hjem på hotellet.
Hotellet? Må jeg ikke bo her?
Vi er så mange, at vi bor på hotel. Jeg følger dig derover.
Bare rolig. Det er et helt nyt hotel.
Tag et hvil. Vi får travlt op til brylluppet.
Jeg har talt med en kræftspecialist i Japan.
Jeg har købt noget medicin til hende.
Af lægen i Japan?
Jeg har købt det på nettet.
Din farmor…
Din farmor elsker dig højt. Det ved du godt, ikke?
Det ved jeg godt.
- Din farmor er meget syg. - Det ved jeg godt.
- Hun ved ikke, at hun er syg. - Det ved jeg godt.
Pas nu på, at du ikke afslører det.
Det ved jeg godt! Det har far fortalt mig.
Det bliver hårdt.
Men uanset hvor hårdt det bliver, må du ikke sige noget til hende.
Det ved jeg godt.
- Hun har ikke lang tid igen. - Det ved jeg godt.
- Jeg siger ikke noget til hende. - Det ved jeg godt.
- Du må ikke sige noget til hende. - Det ved jeg godt.
Er elevatoren i stykker? Er det ikke et nyt hotel?
Beklager, men den er under reparation. Denne vej.
Jeg kommer op med bagagen. Beklager igen.
- Kan du klare det selv? - Ja
- Så går jeg tilbage. Sov godt. - Godnat.
- Det samme værelse som sidst. - Værsgo.
- Er vi der snart? - Næsten.
- Er du på besøg fra udlandet? - Ja.
- Hvilket land? - USA.
USA? Du ligner ikke en amerikaner.
Hvorfor er du hjemme?
Der er bryllup.
- Hvem skal giftes? - Min… cousin. Fætter.
Nå, din fætter. Kommer han også fra USA?
- Nej, Japan. - Hvad laver de i Japan?
Det ved jeg ikke. Min onkel er kunstmaler.
Tak.
- Hvad laver din far i USA? - Han er oversætter.
- Har I drikkevand? - Ja, du kan bruge elkedlen.
Fint nok. Mange tak.
Hvad kan du bedst lide, Kina eller USA?
De er meget forskellige.
Hvad mener du? Det må da være bedst i USA.
Det er bare anderledes.
Men du er vel mest vant til livet i USA, ikke?
Jo, måske.
- Sig til, hvis du mangler noget. - Det skal jeg nok. Tak.
Kom og vær med.
Du skal tage det alvorligt. Kom nu.
Det her fjerner alle giftstofferne.
Så trækker du den friske luft ind.
- Er du med? - Ja.
Så gør vi det sammen. En dyb indånding.
Mere kraft. Luk øjnene op og løft brystet.
Er du med? Du kan også klappe dig på armene.
- Klap dig på ryggen. - Hvad med bagdelen?
Din tosse. Klap dig på benene. Det sætter gang i cirkulationen.
Er du med? Når du kommer hjem, kan du selv træne videre.
Det er godt for helbredet. Tro mig.
Kom igen. En dyb indånding.
Meget bedre. Kom igen.
Jeg kan sagtens klare det.
Jeg går op og ned hver morgen.
- Har du ondt i benene? - Så skal jeg bare fortsætte.
Det er derfor, jeg er så rask af min alder.
- Billi, jeg hørte, at du var hjemme. - Hej, tante.
- Kan du huske Bao? - Lille Bao er blevet så stor.
Jeg hedder altså ikke Lille Bao mere.
Så er Bao her. Sæt dig ned, Yuping.
Jian.
Der er noget galt med Haiyan. Har du lagt mærke til det?
Han er helt oppustet og virker ikke så glad.
Der er ikke noget galt.
Han virker så træt. Drikker han stadig?
Du må ikke lade ham drikke. Alkohol ødelægger folk.
Jeg har kendt mange mænd, der har drukket sig ihjel.
Han drikker ikke rigtig mere.
- Er alt i orden derhjemme? - Ja, der er ikke noget galt.
I har jo haft jeres stridigheder.
I vores alder er der altså ingen uløste konflikter.
Det ser godt ud. Tak. Spis noget, Bao.
Det er bare vitaminpiller. Din onkel har købt dem i Japan.
De er dyre, så de må være gode.
Japanerne er gode til at passe på sig selv.
- Er du færdig, Li? - Pyt med ham. Sådan er han bare.
Han går, når han har spist. Han blander sig ikke i noget.
Jeg ved godt, at I er glade for at se mig.
Men vi må ikke glemme, hvorfor vi er samlet.
Det er brylluppet, der er i centrum.
I skal ikke fortælle nogen, at de kun har kendt hinanden i tre måneder.
Jeg har jo fortalt, at Aiko ikke er gravid.
I ved, hvad folk vil tænke.
Der er ikke nogen, der skal bagtale os.
Hvis nogen spørger, har de kendt hinanden i et halvt år.
Så kan vi lige så godt sige et år.
Fint nok. Så siger vi et år.
Brylluppet er om tre dage.
Hvem vil se festsalen sammen med mig?
- Det skal jeg nok. - Nej, du kan ikke hjælpe med noget.
- Så tager jeg med. - Nej, du skal hvile dig.
Du ser ikke rask ud.
Du kan også hvile dig, så ser jeg på festsalen.
Jeg vil selv derover. Du ved ikke, hvem du skal tale med.
Hvad kan jeg hjælpe med?
Du behøver ikke at gøre noget. Du ser heller ikke helt frisk ud.
Jeg kan tage dem med på massageklinik.
God idé. Så kan I slappe af.
I skal ikke blive syge inden brylluppet.
Spis så.
Da jeg bestilte, sagde I, at der ville være hummer.
Nu ligner du en, der ikke ved noget.
Jeg har ikke hørt noget. Der står krabbe på menukortet.
- Ja, men jeg bestilte altså hummer. - Fint nok, så spørger jeg.
Ping! Ping!
Hent køkkenchefen.
Skynd dig! Vi kan kigge på drikkevarerne.
Vi har brændevin, rødvin, hvidvin, øl…
- Vi har Champagne. - Champagne?
Din bror har købt den. Den ser dyr ud.
Kinesere drikker ikke den slags. Vi bestiller brændevin.
Hun siger, at vi har sagt, at der er hummer på menuen.
Der er ikke hummer. Der er krabbe.
Hvad er det her for et fupforetagende?
I sagde, at der var hummer. Vi har allerede betalt depositum.
Tre dage inden brylluppet ændrer I pludselig på menuen.
Jeg har bare fået at vide, at jeg skal lave krabbe.
Der er ingen grund til at hidse sig op, mor.
Jeg har det fint. Jeg skal bare hvile lidt.
- Hvad sker der med stipendiet? - Ingenting.
- Har du stadig ikke fået svar? - Nej.
- Hvornår får du besked? - Det ved jeg ikke, far.
- Hvordan er økonomien? - Fin nok.
- Har du råd til turen? - Ja, det går fint.
- Har du brug for hjælp? - Nej.
Så er vi klar.
Denne vej.
Hvilken behandling, meinü?
Hendes kinesisk er ikke så godt. Giv hende en fuld kropsmassage.
- Det samme til dig, meinü? - Ja, uden cupping.
- Hvad er meinü? - Det betyder "smukke".
Alle i Kina bliver kaldt for meinü.
Gamle og unge, smukke og grimme. Alle er smukke. Skørt.
- Hvad med dig? - Du må gerne kalde mig smukke.
Nej, hvilken behandling vil du have? Jeg anbefaler spa med massage.
Badekarret er fyldt med urter.
- Hvad synes du? - Hvorfor spørger du mig?
Du bestemmer selv, om du vil have et bad.
- Må jeg se badekarret? - Ja, det er denne vej.
Av! Skulle det ikke være massage?
Bid det i dig. Hvis det ikke gør ondt, virker det ikke.
Tante.
Synes du, vi skal sige det til farmor?
Hvorfor skulle vi dog det?
- Av… Hvorfor gør det ondt? - Det er dit søvnpunkt.
Måske er du stresset. Prøv at slappe af.
- Måske har hun noget, hun vil gøre. - Den slags har hun ikke.
Det kan være, hun gerne vil sige farvel.
Farvel? Det er alt for smertefuldt.
Hvorfor vil du udsætte hende for det? Lige nu er hun helt normal.
Hvis du siger det til hende, mister hun modet, ikke?
- Meinü, ryk tættere sammen. - Kom nu.
Han bad jer om at rykke sammen.
Læg dit hoved på hans skulder.
Hao Hao, hold om hende.
Tag din arm og hold om ham. Og smil.
Hvad er der galt med hende? De virker ikke forelskede.
Hun viser ingen følelser. Det er ikke som i vores familie.
Jeg måtte råbe for at få hende til at holde om ham.
Hvad laver de mon i soveværelset, når jeg ikke er der?
Farmor, hun virker da sød.
Hun er dum. Jeg kan ikke lide hende. Hun forstår ingenting.
- Fordi hun ikke taler kinesisk. - Hun er bare dum.
Men se lige dig.
Både kvik og smuk.
- Find nu en, der kan passe på dig. - Jeg kan passe på mig selv, farmor.
Du er stadig ung, mit barn.
Når du bliver ældre, er det godt at have en, der kan passe på dig.
Passer Li da på dig?
Det er også fint at være selvstændige.
Kvinder skal kunne klare sig selv.
Skøre unge. Du er alt for kær.
Jeg husker tydeligt-
- da dine forældre kom forbi med dig, da du var knap to år.
Du var tynd som en pind-
- fordi din forfærdelige barnepige stjal dine æg.
Hun kørte rundt i byen med dig og gav dig kun slikkepinde.
- Kan du ikke huske det? - Nej. Hvorfor stjal hun mine æg?
Dengang var æg rationeret.
Dine forældre gemte deres og gav dem til dig.
Det har været nogle travle dage.
Vi har ikke haft tid til at tale sammen.
Undskyld, vi er gået forkert.
Brylluppet er en vigtig begivenhed.
Der kommer venner og familie, som du ikke har set i mange år.
Du har nok at tænke på, men du må ikke opføre dig underligt til brylluppet.
Du skal være storsindet og høflig.
Når du møder folk, siger du højt: "Goddag, onkel! Goddag, tante!"
- Ikke noget "niu-niu ne-ne". - Hvad betyder "niu-niu ne-ne"?
- Forstår du det ikke? - Nej.
Det ser sådan her ud.
Er du med?
Hvis nogen siger "Billi, syng en sang", skal du ikke svare:
"Det kan jeg ikke. Det vil jeg ikke."
Så bliver stemningen kold. Sådan må du ikke opføre dig.
Når du bliver gift, holder jeg en endnu større fest for dig.
Det er sjældent, vi er sammen. Farmor ser så glad ud.
- Jeg er skam glad. - Skål.
Overvejer du aldrig at flytte tilbage? Udlændinge flokkes for at blive rige.
Hvor lang tid tager det at tjene en million i USA?
- Ret lang tid. - Er det rigtigt?
- Det er meget let i Kina. - Ja.
Livet handler om andet end penge. Penge er ikke alt.
Penge generer ikke nogen. Man kan stadig nyde det, penge ikke kan købe.
Hvis det er så let at blive rig, hvorfor sender I så Bao på college i USA?
- Der er flere muligheder. - Hvilke muligheder?
Måske bliver Bao lige så ligeglad med penge som Billi.
Hun bruger tiden på det, hun holder af.
Bare rolig. Billi bliver rig, når hun bliver en berømt forfatter.
I har investeret i hendes talent.
Så børn svarer til at spille på aktier?
Hvad betyder det?
De kalder dig en investering, der giver os et stort afkast.
Men du er jo en af de aktier, der falder, ikke?
Da vi lige var flyttet til USA, blev vi inviteret i kirke.
Efter gudstjenesten stoppede Billi op foran et klaver.
Hun prøvede at spille, men Haiyan stoppede hende. Præsten kom over.
Haiyan forklarede, at Billi spillede klaver i Kina.
Men vi havde ikke længere råd til et klaver.
Præsten hastede væk. Da hun kom tilbage-
- gav hun os en nøgle og sagde: "Det er nøglen til kirken."
"Billi kan komme forbi og spille, når hun har lyst."
Gav de jer bare nøglen uden videre?
Sådan er USA.
Den kirke er ikke typisk for hele USA.
Vi har mange problemer. Våben. Sundhedsvæsenet.
- Så kan du flytte herover. - Kina har sine fordele.
- Vi er ikke uduelige. - Nej, pekinganden er stadig lækker.
I skal ikke komme for godt i gang med at kritisere Kina.
Husk nu på, at I stadig er kinesere.
På papiret er vi amerikanere.
Vi har jo amerikansk pas.
Jeg vil altid være kineser. Uanset hvor jeg bor, eller hvad mit pas siger.
I tror alle sammen, at månen er rundere uden for Kina.
Men tænker I på jeres mor, der bliver gammel uden sine børn i nærheden?
Det er godt med jer. Nu er I hjemme, så lad os tale om noget positivt.
Men, Yuping… Det er vel stadig planen at sende Bao på college i USA?
- Han kommer jo hjem igen. - Det ved du da ikke.
Selv om han måske ikke vender hjem, sender du ham alligevel af sted.
Billi, hvordan går det med klaveret?
Jeg spiller ikke mere.
Nu skal jeg hjælpe dig.
Det er fint. Gå nu hjem.
- Du hoster jo hele tiden. - Det er ingenting.
Det er resterne af en forkølelse. Sig ikke noget til børnene.
- De bliver bare bekymrede. - Jeg siger ikke noget.
Husk at låse døren.
Okay, vi mødes derhenne.
- Hvad sker der? - Farmor er blevet indlagt.
- Hvad er der sket? - Det ved jeg ikke.
Hvorfor går I den vej?
- Billi, det er den forkerte vej. - Han siger, det er rigtigt.
- Vi skal udenom. - Han siger, det er rigtigt.
- Hvad nu? - Den vej.
Hvilken vej skal vi?
Far, hvor skal vi hen? Min paraply…
- Er det den vej? Er du sikker? - Jeg er født her. Jeg kender vejen.
- Mor? - Hvad laver I alle sammen her?
Jeg sagde, at du ikke skulle sige det.
- Du bebrejder mig altid. - Du kan ikke bare forsvinde.
- Jeg har det fint. - Jeg finder lægen.
Hvorfor er I så alvorlige?
Jeg skal bare have ny medicin. Det er ikke noget særligt.
Har du det ikke godt?
Jeg har bare hostet lidt. Det er resterne af en forkølelse.
Jeg skal bare have noget ny medicin. Måske virker det bedre.
- Der er lægen. - Lad os se på dig.
Tag en indånding.
Og pust ud.
Host.
- Du har en infektion. - Jeg er på antibiotika.
Den anden medicin dur ikke.
Find en bedre medicin, så jeg hurtigt kan blive rask.
Det er mit barnebarn. Han skal giftes om to dage.
Nå da. Tillykke.
Mit andet barnebarn er lige kommet hjem fra USA.
- Jeg har gået i skole i England. - Fedt nok.
- Hvor bor du? - I New York.
Jeg har drømt om at besøge New York. Det er en smuk by.
Jeps. Kender du til min farmors situation?
Hvad snakker I om?
Han har læst i England, så han kan tale engelsk.
- Er det rigtigt? - Ja.
Dr. Song, må jeg spørge…
- Er du gift? - Ikke endnu.
Den flotte, unge mand er læge, og han taler engelsk.
Og så er han ikke gift? Utroligt.
Hvor slemt er det? Bare sig sandheden.
- Kræften er fremskreden. - Bør vi ikke fortælle hende det?
De fleste kinesiske familier ville tie om den slags.
Da min bedstemor fik kræft, fik hun det ikke at vide.
- Er det ikke forkert at lyve? - Det er en hvid løgn.
- Det er stadig en løgn. - Det er en god løgn.
Hvordan har din bedstemor det?
Hun gik bort få måneder efter diagnosen.
Zhao, du har for nylig haft lungebetændelse.
Din hoste stammer sikkert fra den.
Vi kan tage et røntgenbillede og se, om der er infektion.
Nej, jeg skal bare have den nye medicin.
Det skal du nok få, men jeg anbefaler et røntgenbillede.
Måske burde vi fortælle hende det.
Så kan vi træffe vores forberedelser.
Hvem tager sig af hende, når tiden er inde?
Vi behøver ikke at fortælle hende det for at lægge planer.
I USA ville vi aldrig kunne gøre det her.
Det ville vi ikke få lov til.
Det ville være… ulovligt. Hvordan siger man det?
Ulovligt. I USA er det ulovligt.
- Det her er ikke USA. - Det er for tidligt at sige det.
- Hvor ved du det fra? - Det ved jeg bare.
Hvis farmor vidste, at vi løj, ville hun blive vred.
Nej, for hun har selv gjort det samme.
Hvad mener du?
Da din farfar fik kræft, løj hun også for ham.
Da hun vidste, at enden var nær, fortalte hun ham det.
Når din farmor når det punkt, skal jeg nok fortælle hende det.
Ellen, lille Ellen!
Syng for os!
Ellen, syng en anden sang.
Li, hent lige den brændevin, vi har gemt.
Der er masser af alkohol til brylluppet. Gem hellere brændevinen.
- Hvad skal den gemmes til? - Dine to sønner kan jo ikke sige stop.
Haiyan har allerede fedtlever. Han må ikke drikke for lægen.
- Hvor står den? - På køkkenhylden.
Det er så sjældent, de er sammen. De skal have lov til at drikke.
Vi holder fest. Drik!
Din mor beder mig passe på dig, men hun må gerne drikke dig fuld…
- Du drikker for meget. - Jeg er ikke fuld.
Det var min mor, der gav mig det. Jeg drak for min mor.
Billi, nøglekortet.
Farmor burde ikke arrangere brylluppet.
- Hun elsker det jo. - Hun er syg.
Hun burde ikke stresse rundt over et falsk bryllup.
Du kender ikke din farmor. Hun elsker at hundse rundt med os.
Så føler hun sig vigtig. Så er det hende, der bestemmer.
Det er rigtigt. Hun kunne ikke lide at besøge os i USA.
For hun kunne ikke koste rundt med os. Jeg er aldrig god nok til hende.
Men hun kunne ikke sige noget i mit hjem.
- Mor, stop! - Hvad har jeg sagt?
- I har altid været på kant… - Hun har haft noget imod mig.
- Hun er døende. Vis dog hensyn. - Skal jeg skrige og tude som dig?
Da min far døde, var jeg ked af det. Men jeg opførte mig ikke som dig.
Til begravelsen i Kina kiggede alle på mig.
De tænkte, at fordi jeg ikke græd, elskede jeg ikke min far.
- Ingen forlanger, at du skal græde. - I larmer!
Jeg bryder mig ikke om at udstille mine følelser, som om jeg er i zoo.
Men hvis man ikke græder herovre, tror de, at man ikke elsker familien.
Nogle hyrer professionelle grædekoner.
Det er latterligt. Jeg hader det.
Din farfar elskede bananer. Giv ham nogle bananer.
- Appelsinerne skal pilles. - Er det virkelig nødvendigt?
Ja, ellers kan han ikke spise dem.
- Skal jeg drikke? - Nej!
Bare hæld det ud. Nemlig.
Billi, vil du hælde småkagerne ud?
Du skal åbne pakken!
- Ødelæg blomsterne. - Det holder tyvene væk.
De bruger gaverne på deres egne familiegrave.
Nu stjæler de dem ikke.
- Ikke cigaretterne. Han holdt op. - Vel gjorde han ej.
Jo, et par uger før sin død holdt han op med at ryge.
Det var bare noget, han sagde. Han holdt aldrig op.
Lad nu manden ryge. Han er allerede død.
Nyd bare din smøg, far.
- Skal du ikke have noget? - Jeg vil også have.
Farfar skal også have en jakke.
Så fryser han ikke til vinter.
Goddag, du gamle. Vores barnebarn skal giftes i morgen.
Vi beder dig velsigne Hao Hao og hans nye brud.
Må de blive lykkelige. Må deres børn blive sunde og stærke.
Et buk.
To buk.
Tre buk.
Du forlod os alt for tidligt. Hvorfor gjorde du det?
Uanset hvor du er, håber vi, at du har det godt.
Et buk.
To buk.
Tre buk.
Velsign vores sønner, Haiyan og Haibin.
Må de få succes med deres forretninger.
Et buk.
To buk.
Tre buk.
Hvem har vi ellers?
Velsign Billi. Må hun få en lys fremtid.
Et buk. To buk. Tre buk.
Skal vi blive ved? Vi bliver rundtossede.
Velsign min lillesøster. Velsign hende.
Velsign mig, så jeg kan vinde i mahjong.
Velsign din niece, Yuping.
Velsign Bao, så han klarer sin eksamen.
Et buk.
To buk.
Bao, kom nu.
Når min tid kommer, skal min aske spredes over havet.
I er alligevel aldrig hjemme.
Hvad fabler du om? Jeg er her da.
Jeg vil spredes over havet. Så skal I ikke rejse frem og tilbage.
- Det er noget pjat med havet. - Er du ikke enig?
Nej, vi er kinesere. Til jord skal vi blive.
- Vent. Det virker bekendt. - Det er farmors gamle kvarter.
Kan du huske huset? Du legede i haven.
- Hvor er det? - Vi er kørt forbi.
- Jeg vil gerne se det. - Der er ikke noget at se.
Kvarteret er for længst væk. Jeg kan ikke genkende det mere.
- Tak, det er fint. - Er det nok?
Pas på, at du ikke brænder dig.
Far?
Ryger du?
- Var du ikke holdt op? - Jo.
- Det gør jeg. - Du skal ikke give ham cigaretter.
Du skal ikke kontrollere ham. Han er din far.
Gå i seng igen, Billi. Bare glem det.
- Hvad snakker I om? - Ikke noget.
Vil I sige noget til farmor?
Det kan jeg ikke, Billi. Jeg svigter ikke familien.
Billi… Der er noget, du må forstå.
I flyttede til Vesten for længe siden.
Du tror, at livet tilhører en selv.
Men det er forskellen på Øst og Vest.
I Østen er livet en del af noget større.
Familien. Samfundet.
Du vil fortælle farmor sandheden-
- fordi du er bange for at tage ansvar for hende.
Hvis du fortæller hende det, har du ingen dårlig samvittighed.
Vi siger det ikke til farmor-
- for det er vores ansvar at bære hendes følelsesmæssige byrde.
Du skal ikke bare stå der. Hjælp med at finde Aikos ørering.
- Hvor har hun tabt den? - Lige heromkring.
- Hao Hao. - Hvor har Aiko været?
Den vejer ikke så meget, så den kan ikke være langt væk.
Mor? Jeg vil blive i Kina og hjælpe med at passe farmor.
Hvad vil du lave her? Du kan hverken lave mad eller gøre rent.
Du taler ikke engang godt kinesisk.
- Er det den her, Hao Hao? - Tusind tak.
Det finder jeg ud af, mor.
Vil du bo her og vente på, at hun dør?
Hvad med stipendiet? Skal vi bare glemme det?
Du er 30 år, og nu vil du sætte livet på pause og bo her?
Og hver dag skal hun kigge på dit sure fjæs.
Det er der ikke nogen, der har lyst til.
Mine få gode barndomsminder er fra mine somre hos farmor.
De havde haven, og farfar og jeg fangede guldsmede.
Så flyttede vi pludselig til USA. Alt var anderledes. Alle var væk.
Vi var kun os tre.
Jeg ved godt, det var hårdt. Det var det også for os.
Jeg ville gerne tro, at det var en god ting.
Men jeg kunne ikke se andet end frygt i dine øjne.
Jeg var konstant forvirret og bange-
- fordi I aldrig fortalte mig, hvad der foregik.
Så døde farfar. I fortalte ikke engang, at han var syg.
Jeg følte bare, at han pludselig forsvandt.
Jeg gik endda glip af begravelsen.
Du kunne ikke udeblive fra skole. Det var for din egen skyld.
Jeg så ham jo aldrig mere.
Hver gang jeg kom tilbage til Kina, var han der bare ikke.
Når jeg kommer tilbage, er han væk.
Huset er væk. Farfar er væk.
Huset i Beijing er væk, og det er hun også snart.
Gæsterne først! Service i verdens- klasse! Vi skaber romantiske minder!
Vi skaber glæde i dit liv! Hjerteligt velkommen!
Billi!
Goddag, tante! Goddag, tante!
Har du fået resultatet af røntgenbillederne?
- Jeg henter dem i morgen. - Det er søndag.
Så henter jeg dem på mandag. Slap nu af.
Velkommen tilbage til Changchun!
Det spiller ingen rolle, om I kommer fra USA eller Japan.
Det vigtigste er, at vi er én stor familie.
Alle borgere på Jorden. I Solsystemet. I Mælkevejen.
I har alle sammen et hjem i Changchun.
Vi vil altid, altid tage godt imod jer.
Nemlig. Vi vil altid, altid tage imod jer.
Lad os løfte vores glas og udbringe en skål.
Når I kommer hjem til Changchun, skal I spise og drikke godt og more jer.
Så husker I at vende tilbage ofte! Skål!
Nu skal I bare spise videre. Jeg vil ikke forstyrre.
Som storebror må jeg hellere sige et par ord på vegne af mig og min bror.
Min lillebror og jeg har ikke været hjemme samtidig i over 25 år.
Jeg er meget glad i dag.
Vi byder Aiko velkommen i familien.
Næste gang vi kommer-
-har vi måske en lille baby med.
Min bror og jeg er taknemmelige over, at I tager jer af vores mor.
Yuping…
Igennem alle årene har du stået ved min mors side.
Du har betragtet hende som din egen mor, og det er jeg glad for.
Jeg er meget taknemmelig.
Men…
….den person, jeg skylder størst tak…
… er min mor.
Mor… Tilgiv mig.
I alle disse år har jeg ikke været hos dig.
Alt, hvad jeg har opnået, er på grund af dig.
Mor… Du er den bedste mor i hele verden!
Tak.
Jeg beklager.
Jeg er bare så glad i dag. Tak skal I have.
- Ved alle det? - De fleste ved det næppe.
- Men jeg er ikke sikker. - Billi?
Nu skal du spise noget.
Hun siger: "Tak, fordi I er kommet til vores bryllup."
Hun siger: "Jeg er meget glad for at fejre dagen med jer."
Hun siger: "Hao Hao er en meget sød og rar mand."
Slagmarken lå forude. Det vrimlede med fjender. Vi var kun få tilbage.
Men så brugte jeg min kampkunst. Jeg slog fem ihjel på én gang!
- Det er mit barnebarn. - Hvor er hun køn.
- Er du gift? - Nej.
Karrieren kommer før ægteskabet.
Jeg kender de tre herrer fra hæren.
Nu er de vigtige embedsmænd.
Det er godt med dig. Vi er for længst gået på pension.
Lille Ting, du halter stadig. Er det på grund af kuglen fra krigen?
Kan du stadig huske det?
Selvfølgelig. Jeg havde jo en plan.
Efter krigen ville jeg gøre dig til min kone!
Men så blev du såret, og kammerat Wang stak af med dig.
Det er en evighed siden. Erklærer du først din kærlighed nu?
Jeg kan da ikke tage det med mig i graven.
- Du har drukket for meget. - Det er godt at få det ud, Lille Ting.
Lille Ting? Jeg er Gamle Ting.
Du må sørge for at snakke med din farmor.
- Du har drukket for meget. - Hvad snakker du om?
Billi, vil du ikke sige et par ord?
Hej, alle sammen.
Som I ved, var jeg meget lille, da jeg forlod Kina.
- Mit kinesisk er desværre ikke så godt. - Det er fint. Bliv ved.
Jeg var nær ikke taget hjem.
Jeg havde travlt på arbejdet.
Men… jeg kom alligevel hjem.
I USA har vi ikke meget familie.
Jeg savner jer. Jeg er glad for at være tilbage.
Jeg er glad for, at jeg kan fejre dagen med jer.
Tak.
Hvordan siger man "tillykke"?
- Tillykke! - Tillykke! Tak.
Tante?
Det må have været hårdt at passe sin søster.
Fremover må du huske at passe på dig selv.
Du skal ikke bekymre dig. Jeg har allerede lagt en plan.
Når hun er væk, flytter jeg til Shenzhen og er sammen med min mand.
Han har arbejdet ude igennem årene. Det har ikke været let.
Jeg har ikke været hos ham.
Han går snart på pension, og så kan vi rejse sammen.
- I kan besøge os i USA. - Jeg har drømt om at se jeres hus.
Vi kan køre rundt sammen. Du bestemmer ruten.
Det lyder fantastisk.
Så som du kan se, har jeg det fint.
En fugl, en fugl, en fug! flyver. Tre fugle flyver!
Tre fugle, tre fugle, tre fugle flyver. Syv fugle flyver!
Syv fugle, syv fugle, syv fugle flyver. Ni fugle flyver.
Ni fugle, ni fugle, ni fugle flyver. Ni fugle flyver…
Ti fugle, ti fugle, ti fugle flyver. Fem fugle flyver.
Fem fugle, fem fugle, fem fugle flyver. Ni fugle flyver.
To fugle flyver…
To fugle, to fugle, to fugle flyver. Ni fugle flyver.
Ni fugle, ni fugle, ni fugle flyver. Tre fugle flyver.
Tre fugle, tre fugle, tre fugle flyver. Ni fugle flyver!
Ret jer op og kig i kameraet!
Hvorfor græder du? Er du fuld?
Du kan ikke tage et bryllupsbillede, hvor gommen græder.
Hvorfor græder du?
Han har det fint. Det er bare glædestårer, ikke?
Vil du tage et billede for mig? Hvor er mit kamera?
- Det ligger i Gaos taske. - Og hvor er hun?
Jeg sendte hende på hospitalet efter prøveresultatet.
- Så siger I appelsin. En, to, tre! - Appelsin!
- Undskyld, testresultater? - Ovenpå.
Gao!
- Hvad laver du her? - Har du fået prøveresultatet?
- Hvad står der? - Jeg kan ikke læse kinesisk.
- Har du ikke læst det? - Jeg har aldrig lært at læse.
Okay, kom.
Hvad vil du have mig til at skrive?
- Skriv "godartede skygger”. - Hvad er godartede skygger?
Det betyder, at det ikke medfører døden.
Fint nok.
Jeg sagde jo, at jeg var sund og rask.
- Du skal ikke give mig penge. - Tag dem nu.
Jeg har givet Hao Hao en kuvert. Så skal du også have en.
- Jeg er ikke blevet gift. - Så meget desto bedre.
Du er helt alene, og jeg kan dårligt hjælpe. Værsgo, mit barn.
Brug dem nu ikke på husleje. Du skal forkæle dig selv.
Jeg vil ikke hjem.
Du kan altid komme tilbage.
Jeg ved godt, at du tit tænker på mig.
Men nu får jeg jo ny medicin og har det meget bedre.
Du skal arbejde. Du har lang vej foran dig.
Jeg er meget stolt af dig.
Jeg fik ikke stipendiet.
Er det rigtigt? Har du lige hørt det?
I sidste uge.
Jeg har ikke sagt noget, fordi du ikke skal være bekymret.
Jeg er ikke bekymret. Du skal nok klare dig, mit barn.
Jeg har levet et langt liv.
Selv om man møder modgang, må man holde fanen højt.
Man skal ikke stå og hamre hovedet i væggen.
Livet handler ikke kun om, hvad man laver.
Det handler mere om, hvordan man gør det.
Du har et kvikt hoved.
Du skal nok få succes.
- Har du det virkelig godt? - Ja, hvorfor skulle jeg lyve?
Tossede barn.
Vi skal af sted, hvis du vil nå flyet.
- Du behøver ikke at gå med ned. - Sludder. Kom så.
Du må ikke græde, farmor.
Det gør jeg da heller ikke, tossede barn.
- Du må heller ikke græde. - Nej. Jeg skal nok komme tilbage.
Det ved jeg godt. Vi ses snart igen.
Nu skal vi ikke trække det i langdrag. Det kan jeg ikke klare. Kom så.
Skynd dig ind i bilen.
- Pas på dig selv. - Det skal jeg nok.
- Gå nu ind igen, mor. - Ja, når I er kørt.
- Gå nu ind. Det er koldt. - Nu skal I nå jeres fly.
Hav det godt, mit barn.
SEKS ÅR EFTER DIAGNOSEN ER FARMOR STADIG IBLANDT OS.